COMUNICARE A COMISIEI CĂTRE PARLAMENTUL EUROPEAN ȘI CONSILIU PRIVIND OPERAȚIUNILE DESFĂȘURATE ÎN CADRUL MANDATULUI EXTERN AL BEI ÎN 2010 /* COM/2012/036 final */





COMUNICARE A COMISIEI CĂTRE PARLAMENTUL EUROPEAN ȘI CONSILIU PRIVIND OPERAȚIUNILE DESFĂȘURATE ÎN CADRUL MANDATULUI EXTERN AL BEI ÎN 2010 CUPRINS 1. ......... INTRODUCERE........................................................................................................... 2 2........... OPERAȚIUNI DE FINANȚARE................................................................................ 3 2.1........ Situația volumului finanțărilor BEI în regiunile care intră sub incidența deciziei.............. 3 2.2........ Contribuția la îndeplinirea obiectivelor politice ale UE.................................................... 5 2.3........ Defalcare pe sectoare..................................................................................................... 8 2.4........ Impactul și valoarea adăugată a operațiunilor BEI....................................................... 10 3........... COOPERAREA CU COMISIA.................................................................................. 11 4........... COOPERAREA CU INSTITUȚIILE FINANCIARE INTERNAȚIONALE............. 12 1. INTRODUCERE Conform Deciziei nr. 633/2009/CE a Parlamentului European și a Consiliului din 13 iulie 2009 (denumită în continuare „decizia” sau „mandatul”), Comisia trebuie să prezinte anual un raport privind operațiunile de finanțare ale BEI efectuate sub garanție, pe baza rapoartelor anuale furnizate de către aceasta. În afara UE, în regiunile aflate sub acoperirea mandatului, Banca acordă împrumuturi și garanții la împrumuturi cu acoperirea garanției UE („operațiuni în cadrul mandatului”) sau pe risc propriu în temeiul articolului 16 din statutul Băncii („operațiuni pe risc propriu”). Prezentul raport analizează operațiunile de finanțare ale BEI în cadrul mandatului din anul 2010 și oferă o sinteză a operațiunilor pe risc propriu. În schimb, operațiunile BEI în Africa, Caraibe și Pacific (ACP), precum și în țările și teritoriile de peste mări (TTPM) sunt tratate într-un raport anual separat. Raportul evidențiază două evoluții majore în 2010: necesitatea creditării susținute ca răspuns la criză și extinderea operațiunilor legate de schimbările climatice. Criza mondială a afectat cel mai puternic țările aflate în faza de preaderare, precum și țările vecine din est și Rusia cu o contracție economică reală în 2009 de 4,5 % și, respectiv, 8,0 %. În țările aflate în faza de preaderare, BEI și-a confirmat rolul esențial, contribuind la mai mult de o jumătate de punct procentual din PIB-ul agregat și oferind sprijin pentru a contracara reducerea posibilităților de creditare în regiune. În consecință, creditele acordate IMM-urilor în această regiune s-au dublat în 2009. În contextul redresării în urma crizei, acest stimul a fost retras complet și acordarea de credite în această regiune a revenit la nivelurile anterioare crizei. Măsurile în vederea soluționării crizei economice au fost adoptate, printre altele, în cooperare cu alte instituții financiare internaționale (IFI) în cadrul unui plan de acțiune comun pentru sprijinirea acordării de credite sectorului bancar și economiei reale din Europa Centrală și de Est. În timp ce activitatea de creditare în sectorul privat a avut o revenire deplină în țările aflate în faza de preaderare și în țările din Asia și America Latină (AAL), aceasta rămâne încă sub nivelurile anterioare crizei în regiunea mediteraneană, precum și în vecinătatea estică și în Africa de Sud. Prin urmare, BEI joacă în continuare un rol anticiclic important în aceste regiuni. A doua tendință majoră din anul 2010 a fost o extindere semnificativă a activităților BEI pentru combaterea schimbărilor climatice, în special prin utilizarea facilităților de finanțare pe risc propriu ale BEI. În total, BEI a investit 1,6 miliarde în proiecte vizând sporirea durabilității în domeniul energiei și transportului, dintre care peste trei sferturi în Asia, America Latină și regiunile de vecinătate estică, adică regiunile mai puțin eficiente din punct de vedere energetic care se află sub acoperirea mandatului. Acest impuls, combinat cu o creștere a investițiilor energetice în regiunea mediteraneană pentru a sprijini securitatea energetică europeană, a compensat în totalitate retragerea investițiilor anticiclice realizate în 2009. În acest cadru, cooperarea dintre Comisie și BEI s-a intensificat în continuare în cursul anului 2010, în special în contextul evaluării intermediare a mandatului, precum și în diverse mecanisme de combinare a granturilor și a împrumuturilor. În cursul anului 2011, mai multe inițiative cheie au fost lansate la nivelul UE, în special ca urmare a primăverii arabe, cum ar fi creșterea capacității de creditare a BEI cu garanția UE pentru regiunea mediteraneană, inițiativa de parteneriat G8 de la Deauville și instituirea unui grup operativ al UE pentru zona sud-mediteraneană. Raportul de anul viitor va analiza contribuția BEI la aceste inițiative. Informații mai detaliate și tabele statistice referitoare la activitățile menționate mai sus – inclusiv la nivel de proiect, sector, țară și regiune – sunt disponibile în documentul de lucru al serviciilor Comisiei anexat (denumit în continuare „documentul de lucru”)[1]. Dacă nu se specifică altfel, referințele la tabelele din acest raport fac trimitere la documentul de lucru. În urma evaluării intermediare a mandatului extern al BEI, Comisia a prezentat Parlamentului European și Consiliului o propunere pentru o nouă decizie în aprilie 2010, care a fost adoptată la 25 octombrie 2011[2] (Decizia nr. 1080/2011/UE de acordare a unei garanții a UE Băncii Europene de Investiții pentru pierderile rezultate din împrumuturi și garanții la împrumuturi pentru proiecte din afara Uniunii). Noua decizie acoperă operațiunile de finanțare de la 1 februarie 2007 la 31 decembrie 2013 și abrogă Decizia nr. 633/2009/CE. Noua decizie introduce cerințe de raportare suplimentare care vor fi aplicabile operațiunilor de finanțare ale BEI semnate începând din 2012. 2. OPERAȚIUNI DE FINANȚARE 2.1. Situația volumului finanțărilor BEI în regiunile care intră sub incidența deciziei – Volumul total al finanțărilor BEI în regiunile din afara UE – incluzând atât operațiuni în cadrul mandatului cât și operațiuni ale BEI pe risc propriu – a rămas stabil la aproximativ 8,8 miliarde EUR în 2009 și 2010, aproximativ 40 % mai mult față de nivelurile anterioare crizei din anii precedenți (6,5 miliarde EUR și, respectiv, 6,1 miliarde EUR în 2007 și 2008). Volumul total pentru regiunile aflate sub acoperirea mandatului extern al BEI, care nu includ țările ACP/TTPM și țările AELS (Asociaţia Europeană a Liberului Schimb), s-a ridicat la 7,8 miliarde EUR în 2010 ca și în 2009, față de 5,6 miliarde EUR în 2008. În ceea ce privește 2009, o creștere de 1,2 miliarde de euro (cu 67 %) în cadrul facilităților de finanțare pe risc propriu ale BEI a fost compensată printr-o diminuare corespunzătoare a volumului de creditare din cadrul mandatului. Cu privire la numărul de proiecte, 46 de proiecte au fost finanțate în temeiul mandatului în 2010, față de 55 în 2009. – La sfârșitul anului 2010, suma totală semnată în temeiul mandatului se ridica la 16,8 miliarde EUR, sau 65 % din plafonul global în conformitate cu Decizia nr. 633/2009/CE (25,8 miliarde EUR). Parlamentul European și Consiliul au decis să deblocheze 2 miliarde EUR suplimentare pentru un mandat orizontal de combatare a schimbărilor climatice și să mărească plafoanele regionale în noua decizie, pentru a nu limita activitatea de creditare a BEI în ultimii ani ai mandatului, în special în regiunea mediteraneană și în țările aflate în faza de preaderare. În consecință, în conformitate cu noua decizie, plafonul global al mandatului se va ridica la 29,5 miliarde EUR. Suma semnată de BEI până la sfârșitul anului 2010 reprezintă 57 % din noul plafon global. – Tabelul de mai jos reflectă situația volumului finanțărilor acordate de BEI din resurse proprii în 2009 și 2010, în regiunile care intră sub incidența mandatului extern. Tabelul 1: Finanțare acordată de BEI în 2009 și 2010 (în temeiul mandatului 2007-2013) (milioane EUR) Țări || Operațiuni în cadrul mandatului || Operațiuni ale BEI pe risc propriu (1) || Total (milioane EUR) || Garanție globală || Acoperirea riscului politic || Total || 2009 || 2010 || 2009 || 2010 || 2009 || 2010 || 2009 || 2010 || 2009 || 2010 Țări aflate în faza de preaderare || 2 615 || 1 460 || 250 || 75 || 2 865 || 1 535 || 1 475 || 1 796 || 4 340 || 3 331 Regiunea mediteraneană || 1 088 || 1 663 || 422 || 346 || 1 510 || 2 009 || 56 || 516 || 1566 || 2 525 Europa de Est, Caucazul de Sud și Rusia || 0 || 325 || 233 || 305 || 233 || 631 || 0 || 0 || 233 || 631 Asia și America Latină || 730 || 223 || 417 || 420 || 1 147 || 643 || 141 || 579 || 1 288 || 1 222 Africa de Sud || 240 || 0 || 40 || 50 || 280 || 50 || 0 || 0 || 280 || 50 Total || 4 673 || 3 671 || 1362 || 1 196 || 6 035 || 4 867 || 1 672 || 2 891 || 7 706 || 7 758 (1) Operațiuni ale BEI pe risc propriu în cadrul următoarelor facilități: - Facilitate de preaderare: pachet financiar de 19,5 miliarde EUR pentru perioada 1998-2010, dintre care 6,2 miliarde EUR pentru 2007-2010. O creștere de 5,7 miliarde EUR a fost autorizată pentru perioada 2011-2013; - Facilitate pentru parteneriatul mediteranean II: 2 miliarde EUR pentru 2007-2013; - Facilitate pentru sustenabilitate energetică și securitatea aprovizionării cu energie: 4,5 miliarde EUR pentru 2007-2013; - Facilitate pentru AELS: 3,3 miliarde EUR până în 2013; - Facilitate pentru partenerii estici de 1,5 miliarde EUR, autorizată în decembrie 2009 până în 2013. În 2010, 75 % dintre împrumuturile semnate în cadrul mandatului au fost acoperite de o garanție globală, care este utilizată pentru operațiunile suverane și subsuverane, în timp ce 25 % au beneficiat de o garanție împotriva riscurilor politice pentru operațiunile din sectorul privat. Volumul combinat al contractelor semnate din cadrul fiecărei garanții reprezintă 63 % din finanțarea totală în 2010 în regiunile care intră sub incidența deciziei, în timp ce restul de 37 % corespunde acordării de către BEI de împrumuturi pe risc propriu în valoare de 2,9 miliarde EUR fără a recurge la garanția UE. În țările aflate în faza de preaderare, tendința în cadrul mandatului arată o revenire în 2010 la nivelurile anterioare crizei, în urma activității de creditare excepțional de ridicate în 2009 în cadrul sprijinului pentru investiții oferit de BEI ca răspuns la criză (în special pentru IMM-uri) în regiune. În schimb, împrumuturile în temeiul Facilității de preaderare au crescut cu 22 % până la 1,8 miliarde EUR și au depășit activitatea în temeiul mandatului (1,5 miliarde EUR) în 2010. Pentru a compensa marja redusă de manevră în cadrul mandatului și nevoile încă semnificative din țările aflate în faza de preaderare, Consiliul guvernatorilor BEI a aprobat la începutul anului 2011 o creștere a plafonului de creditare din Facilitatea de preaderare cu 5,7 miliarde EUR până în 2013. În vecinătatea sudică și estică, activitatea de finanțare a BEI a crescut semnificativ în 2010. În regiunea mediteraneană, totalul împrumuturilor acordate din resurse proprii ale BEI (în temeiul mandatului cu garanția UE și în temeiul Facilității pentru parteneriatul mediteranean II pe risc propriu) a atins un nivel record de 2,5 miliarde EUR. În țările vecine din est și în Rusia, activitatea de creditare a depășit dublul nivelului din 2009 pentru a ajunge la 631 milioane EUR. În Asia și America Latină, împrumuturile în cadrul mandatului au scăzut, însă s-a înregistrat o creștere aproape echivalentă a împrumuturilor către regiune în cadrul Facilității pentru sustenabilitate energetică și securitatea aprovizionării cu energie. Împreună, finanțarea totală în cadrul mandatului și al facilității pe risc propriu s-a ridicat la 1,2 miliarde EUR în țările AAL. În Africa de Sud, ca urmare a nivelului ridicat de contracte semnate în 2009 (în valoare de 280 de milioane EUR), a fost semnat un nou împrumut unic, în valoare de 50 de milioane EUR, în 2010. 2.2. Contribuția la îndeplinirea obiectivelor politice ale UE Operațiunile BEI în temeiul deciziei au ca scop susținerea obiectivelor pertinente de politică externă ale Uniunii. În mod particular, decizia prevede anumite obiective politice exacte care trebuie atinse prin intermediul operațiunilor externe ale BEI. În tabelul 2, prezentat mai jos, sunt rezumate obiectivele cheie ale operațiunilor de finanțare ale BEI în regiunile care intră sub incidența deciziei. Tabelul 2: Rezumatul obiectivelor cheie pentru operațiunile de finanțare ale BEI în temeiul deciziei Obiective cheie conform deciziei || PA || MED || EST || AAL || AS Energie - Securitatea aprovizionării || X || X || X || X || X Protecția mediului || X || X || X || X || X Dezvoltarea sectorului privat, IMM-uri || X || X || X || || X Dezvoltarea infrastructurii, inclusiv extinderea rețelelor transeuropene || X || X || X || || X Sprijinirea fazei de preaderare || X || || || || Sprijinirea prezenței UE || || || || X || Trebuie remarcat faptul că noua decizie va raționaliza obiectivele de creditare în toate regiunile. Sprijinul pentru securitatea energetică a statelor membre și protecția mediului sunt obiective comune în toate regiunile care intră sub incidența deciziei. Următorul tabel furnizează volumul contractelor semnate de BEI în perioada 2009-2010 pentru a sprijini aceste obiective. Tabelul 3: Operațiunile semnate de BEI în 2009 și 2010 în sprijinul securității energetice și al mediului (milioane EUR) || 2009 || 2010 - în cadrul mandatului || || || || Securitatea energetică a statelor membre || 25 || 20 || || Protecția mediului || 1 032 || 742 - Combaterea schimbărilor climatice || 518 || 390 - Apa și apele uzate || 351 || 337 - Gestionarea resurselor naturale || 161 || 0 - Reducerea poluării industriale || 3 || 16 || || Comunități sustenabile (cu titlu indicativ) || 443 || 572 - Transport sustenabil || 386 || 442 - Renovare și regenerare urbană || 48 || 0 - Asistență medicală || 0 || 130 || || - în cadrul facilităților de finanțare pe risc propriu ale BEI || || || || Securitatea energetică a statelor membre || 0 || 500 Protecția mediului || 196 || 1.014 Comunități sustenabile || 0 || 27 || || Total (mandat + facilități) în regiunile care intră sub incidența deciziei || || Securitatea energetică a statelor membre || 25 || 520 Protecția mediului || 1 228 || 1 756 Comunități sustenabile || 433 || 599 || || În ultimii ani, BEI și-a intensificat activitatea de creditare pentru combaterea schimbărilor climatice, precum și angajamentul general față de obiectivul UE de creștere cu emisii reduse de carbon, rezistentă la schimbările climatice, în interiorul și în afara Uniunii, în special în urma reuniunii la nivel înalt UNFCC (Convenția-cadru a Națiunilor Unite privind schimbările climatice) de la Copenhaga. În 2010, BEI și-a stabilit ca țintă consacrarea a 20 % din totalul împrumuturilor sale combaterii schimbărilor climatice. Acest procentaj este prevăzut să crească în mod progresiv în anii următori. Pe baza experienței și a competențelor dobândite prin investiții în cadrul UE, BEI și-a extins rapid activitatea legată de schimbările climatice în regiunile care intră sub incidența mandatului. BEI are, de asemenea, un rol activ în cadrul „ferestrelor” specifice pentru schimbările climatice introduse la sfârșitul anului 2010 în toate facilitățile de investiții regionale ale UE. BEI este, prin urmare, bine poziționată pentru a promova consolidarea capacităților și dezvoltarea și diseminarea cunoștințelor și a tehnologiilor ecologice în țările în curs de dezvoltare. Informații mai detaliate cu privire la amploarea contribuției BEI la atingerea obiectivelor politice ale UE vizate de decizie sunt furnizate în documentul de lucru. Evaluarea intermediară a mandatului BEI realizată în cursul anului 2010 a arătat că, deși operațiunile BEI au fost în general conforme cu politicile externe ale UE, legătura dintre obiectivele politice ale UE și implementarea lor operațională de către BEI trebuie să fie consolidată și să devină mai explicită și mai structurată. Acest lucru se reflectă în noua decizie care prevede elaborarea unor orientări operaționale regionale tehnice de către Comisie și BEI în vederea consolidării legăturii dintre implementarea activităților BEI, obiectivele generale de nivel înalt stabilite în cadrul mandatului și strategiile și prioritățile regionale ale UE. 2.3. Defalcare pe sectoare Tabelul 4 prezentat mai jos oferă o imagine de ansamblu a distribuției regionale și sectoriale a operațiunilor BEI efectuate în temeiul deciziei în 2010. Tabelul 4: Defalcarea pe sectoare a operațiunilor semnate în 2010 (milioane EUR) în cadrul mandatului Regiune || Total general || Energie || Transporturi || Servicii și industrie || Apă, salubrizare || Linii de credit pentru IMM-uri || Infrastructura de sănătate și de educație Țări în fază de preaderare (PA) || 1 535 || 40 || 3% || 375 || 24% || 650 || 42% || 167 || 11% || 253 || 16% || 50 || 3% Țări mediteraneene (MED) || 2 009 || 939 || 47% || 539 || 27% || 346 || 17% || 55 || 3% || || || 130 || 6% Țări vecine din est și Rusia (EST) || 631 || 350 || 56% || 85 || 13% || 75 || 12% || 66 || 10% || 55 || 9% || || Asia și America Latină (AAL) || 643 || 290 || 45% || 223 || 35% || 130 || 20% || || || || || || Africa de Sud (AS) || 50 || || || || || || || 50 || 100% || || || || Total || 4 868 || 1 619 || 33% || 1 222 || 25% || 1 201 || 25% || 338 || 7% || 308 || 6% || 180 || 4% Energia a fost cel mai important sector, cu o finanțare de 1,6 miliarde EUR în cadrul mandatului în 2010. Procentul de finanțare pentru eficiență energetică (330 de milioane EUR) și energie regenerabilă (100 de milioane EUR) au reprezentat împreună 27 % din împrumuturile acordate în domeniul energetic în cadrul mandatului. În domeniul surselor regenerabile de energie, cele două proiecte hidroelectrice finanțate în Georgia sunt considerate a fi elemente fundamentale ale strategiei Georgiei privind sectorul energetic, care urmărește să transforme țara într-un exportator net de energie hidroelectrică în regiune. Transporturile - inclusiv infrastructura feroviară, rutieră, portuară și urbană - au reprezentat 25 % din totalul împrumuturilor în cadrul mandatului. În cadrul acestui sector, aproximativ 44 % au fost legate de contribuții ale BEI pentru finanțarea a trei proiecte mari de infrastructură terestră și maritimă în Maroc și Tunisia, în timp ce alte 19 % au constat în trei proiecte în Serbia pentru dezvoltarea axelor de transport racordate la rețelele transeuropene. Sectorul serviciilor a reprezentat aproximativ 13 % din totalul împrumuturilor în cadrul mandatului, cu contribuții prin intermediul a trei programe de investiții pentru consolidarea economiilor bazate pe cunoaștere și a capacităților de cercetare și inovare în Serbia și Turcia. Sectorul industrial a reprezentat aproape 10 %, două proiecte fiind finanțate în Egipt și Brazilia, care vor conduce la o producție mai ecologică și la o reducere a poluării industriale. Acordarea de împrumuturi către sectorul agricol a constat într-un împrumut de 75 de miloane EUR (aproximativ 1,5 %) acordat Republicii Moldova pentru a contribui la remedierea deficiențelor structurale în sectorul vitivinicol moldovenesc (format, în principal, din IMM-uri), de la plantaţie viticolă până la ambalarea finală și expediere. În ceea ce privește finanțarea infrastructurii apelor și a salubrității, s-au acordat împrumuturi în valoare de 337 milioane EUR (echivalente cu 7% din totalul împrumuturilor) pentru nouă proiecte în toate regiunile aflate sub acoperirea mandatului cu excepția AAL. În conformitate cu Obiectivele de Dezvoltare ale Mileniului adoptate de către ONU, BEI contribuie la îmbunătățirea accesului sustenabil la apă potabilă sigură și la servicii de salubrizare. Aceste proiecte sunt asociate de obicei cu un puternic impact pozitiv asupra mediului și sănătății publice și cu un beneficiu general pentru calitatea vieții locuitorilor din zonă. Pentru creșterea nivelului de concesionalitate sau sprijinrea implementării proiectului, șapte dintre cele nouă proiecte finanțate beneficiază de asistență tehnică sau alte granturi pe lângă finanțarea BEI. Liniile de credit intermediate pentru IMM-uri au reprezentat 308 milioane EUR din finanțarea în temeiul mandatului (care corespund unui procent de 6 % din totalul împrumuturilor). O finanțare mai semnificativă prin intermediul liniilor de credit pentru IMM-uri a fost acordată în temeiul Facilității de preaderare, atingând 980 de milioane EUR. Acest sprijin este canalizat prin mai multe instituții financiare publice și private care acordă, la rândul lor, creditele unei varietăți de sectoare. O parte din această finanțare este prevăzută în cadrul planului de acțiune comun IFI pentru sprijinirea sistemelor bancare și a acordării de credite economiei reale în Europa Centrală și de Est (inclusiv Balcanii de Vest și Turcia). În plus, două împrumuturi (în valoare de 55 de milioane EUR) au fost prelungite în Georgia și Moldova în cadrul inițiativei Parteneriatului estic privind IMM-urile. Patru procente din totalul împrumuturilor au fost alocate pentru două operațiuni în domeniul infrastructurii de sănătate și de educație. În Serbia, au fost acordate împrumuturi în valoare de 50 de milioane EUR pentru investiții care abordează problemele sistemice din învățământul școlar primar și secundar, în timp ce în Siria un al doilea împrumut a fost semnat în 2010 pentru un program de investiții care urmărește creșterea capacității țării de a răspunde necesităților de asistență medicală de bază ale populației, inclusiv provocărilor demografice și epidemiologice aflate în schimbare. 2.4. Impactul și valoarea adăugată a operațiunilor BEI BEI evaluează valoarea adăugată a operațiunilor sale pe baza unui cadru organizat în trei piloni: Pilonul 1 – coerența cu obiectivele politice ale UE și contribuția la îndeplinirea acestora; Pilonul 2 – calitatea și viabilitatea proiectului; Pilonul 3 – contribuția financiară și non-financiară adusă de BEI proiectului. Cadrul de evaluare aplicat operațiunilor din țările aflate în faza de preaderare, denumit cadru de evaluare a valorii adăugate (VA), este identic celui utilizat pentru operațiunile de finanțare în Uniunea Europeană. În toate regiunile care intră sub incidența deciziei, BEI aplică așa-numitul „cadru de evaluare a impactului economic și social” (ESIAF) care reflectă diferitele nevoi și caracteristici ale fiecărei regiuni geografice, precum și obiectivele de împrumut ale acestora. BEI efectuează evaluarea ex-ante, pe baza faptelor și a datelor colectate în timpul fazei de evaluare a proiectului. Acest cadru este conceput pentru a furniza informații și puncte de referință relevante pe toată durata de viață a proiectului, mai ales în ceea ce privește monitorizarea și evaluarea ex-post. Tabelul 5a: Estimarea valorii adăugate a operațiunilor aprobate în 2010 în țări în curs de aderare (scor maxim = 200). Impact || Pilonul 1 || Pilonul 2 || Pilonul 3 || Scor mediu || Operațiuni aprobate Mandat cu garanție UE || 139 || 128 || 151 || 139 || 10 Facilitate de preaderare || 129 || 139 || 150 || 139 || 14 Tabelul 5b: Estimarea valorii adăugate a operațiunilor aprobate în 2010 în regiunea mediteraneană, vecinătatea estică și Rusia, Asia și America Latină, precum și în Africa de Sud Impact || Pilonul 1 || Pilonul 2 – Împrumuturi pentru investiții || Pilonul 2 – Împrumuturi intermediate (IMM-uri) || Pilonul 3 Ridicat || 29 (76%) || 11 (35%) || 1 (14%) || 25 (66%) Mediu || 9 (24%) || 19 (61%) || 6 (86%) || 11 (29%) Moderat || 0 || 1 (3%) || 0 || 0 Redus || 0 || 0 || 0 || 0 Total || 38 (100%) || 31 (100%) || 7 (100%) || 38 (100%) În țările aflate în faza de preaderare, pot fi observate mici diferențe între operațiunile care beneficiază de garanția UE și cele pe risc propriu în cadrul pilonului 1 și 2, care reflectă parțial faptul că mandatul se adresează în principal proiectelor cu riscuri relativ mai mari, în cazul cărora garanția UE oferă cea mai mare valoare adăugată. În celelalte regiuni aflate sub acoperirea mandatului, nouă operațiuni au obținut estimări globale ridicate în toți cei trei piloni, dintre care opt reprezintă investiții care contribuie la protecția mediului (energie regenerabilă, eficiență energetică, reducerea poluării industriale, furnizarea apei și transport sustenabil), iar una este un fond regional de tip mezanin pentru resursele de capital de risc FEMIP (Facilitatea euro-mediteraneeană de investiţii şi parteneriat). 3. COOPERAREA CU COMISIA Comisia și BEI au cooperat intensiv în cadrul evaluării intermediare a mandatului extern al BEI. Propunerea Comisiei înaintată Parlamentului European și Consiliului în aprilie 2010 s-a bazat pe raportul pregătit de un Comitet director al „înțelepților” și pe evaluarea realizată de un consultant extern. Procedura legislativă ordinară pentru modificarea deciziei a fost finalizată în octombrie 2011. Noua decizie prevede o cooperare mai strânsă și o sinergie mai bună între Comisie și BEI, precum și nou înființatul SEAE. În contextul cadrului financiar multianual post-2013, Comisia și BEI au inițiat un proces de reflecție privind noi instrumente financiare pentru sprijinirea politicilor externe ale UE. Creșterea semnificativă a utilizării instrumentelor financiare inovatoare ar trebui să permită ca o mai mare parte din granturile UE să fie combinată cu împrumuturi sau utilizată în instrumente de capitaluri proprii sau de preluare a riscului, astfel încât să se mobilizeze o finanțare suplimentară, în special de la investitorii din sectorul privat, pentru a acoperi nevoile de investiții ale țărilor partenere ale UE. Utilizarea instrumentelor financiare inovatoare în politicile externe ar trebui să fie sprijinită în cadrul unei „platforme UE pentru cooperare și dezvoltare” pentru a spori eficacitatea și eficiența finanțării externe a UE. Finanțarea acțiunilor de combatere a schimbărilor climatice a ajuns la aproape 30 % din volumul total al finanțărilor BEI în 2010. În cursul celei de-a șaisprezecea Conferințe a părților la Convenția-cadru a Națiunilor Unite privind schimbările climatice de la Cancun, BEI a dezvoltat în continuare parteneriate în domeniul politicilor climatice prin diverse evenimente. Acestea au inclus o conferință comună a Comisiei și a BEI privind atenuarea schimbărilor climatice și adaptarea la acestea în statele insulare ACP și TTPM, o prezentare a ultimelor evoluții cu privire la Fondul mondial pentru eficiență energetică și energii regenerabile gestionat de BEI și o masă rotundă privind garanțiile climatice și standardele de performanță ale băncilor multilaterale de dezvoltare. În vederea sporirii contribuției BEI la obiectivele de cooperare în materie de dezvoltare ale UE, au fost organizate o serie de seminarii privind drepturile omului, vizând schimbul de cele mai bune practici și facilitarea dialogului dintre părțile interesate, mai ales în societatea civilă, organizațiile de afaceri și cele interguvernamentale. La seminarul de la Londra din iunie 2010 au participat peste 80 de reprezentanți responsabili cu drepturile omului, iar acesta a fost urmat de un al doilea seminar desfășurat la Johannesburg în iulie 2010, cu încă 40 de părți interesate, în special din țările africane. În cele din urmă, o masă rotundă între reprezentanții BEI și ai Comisiei Europene a avut loc la Bruxelles în octombrie 2010. BEI a continuat să furnizeze rapoarte detaliate cu privire la operațiunile sale de finanțare care s-ar putea califica drept asistență oficială pentru dezvoltare în conformitate cu directivele OCDE CAD. Interpretarea aplicării acestor directive asupra activității de creditare a BEI în cadrul garanției UE a făcut obiectul unor discuții intense între OCDE și CE, care sunt în curs de desfășurare. 4. COOPERAREA CU INSTITUȚIILE FINANCIARE INTERNAȚIONALE În 2010, cofinanțarea cu alte IFI sau instituții bilaterale europene a reprezentat 43 % din volumul total al finanțărilor BEI în afara UE (inclusiv ACP). În cadrul mandatului, volumul cofinanțat a reprezentat 64 % din totalul contractelor semnate (inclusiv capital de risc FEMIP finanțat din bugetul UE). Această proporție a operațiunilor cofinanțate a crescut constant de la începutul perioadei mandatului, și anume de la 42 % în 2007, la 55 % în 2008 și 60 % în 2009. Lista operațiunilor cofinanțate semnate în regiunile care intră sub incidența mandatului extern în 2010 este inclusă în documentul de lucru. Evaluarea intermediară a mandatului extern a apreciat pozitiv cooperarea BEI cu alte IFI, luând act de creșterea cofinanțării și eforturile depuse pentru a se asigura, după caz, o condiționalitate coerentă între IFI în ceea ce privește proiectele și sectoarele. BEI a fost încurajată să continue cofinanțarea mixtă bazându-se într-o mai mare măsură pe conceptul de încredere reciprocă, atunci când este justificat în interesul beneficiarilor proiectelor și atunci când îmbunătățește eficiența sprijinului financiar acordat de IFI. BEI a avut un rol activ în facilitățile de combinare regionale instituite în ultimii ani de Comisie împreună cu BEI, BERD și alte IFBE (de exemplu, Facilitatea de investiții pentru vecinătate, Facilitatea de investiții pentru Asia Centrală, Cadrul de investiții pentru Balcanii de Vest și Fondul fiduciar UE pentru infrastructura din Africa). BEI va lua în considerare participarea sa în alte facilități din alte regiuni (precum Facilitatea de investiții pentru America Latină). Un nou memorandum de înțelegere între Comisie, Grupul BEI și BERD a fost elaborat în 2010 și semnat în martie 2011. Noul memorandum de înțelegere înlocuiește și fuzionează acordurile anterioare care acoperă Europa de Est, Caucazul de Sud, Rusia și Asia Centrală (din decembrie 2006) și Turcia (din ianuarie 2009). Memorandumul de înțelegere va permite consolidarea cooperării strategice și operaționale. Noul memorandum de înțelegere tripartit privind cooperarea în afara UE ar trebui să fie revizuit de îndată ce BERD devine operațională în regiunea mediteraneană. BEI și-a continuat în 2010 cooperarea strânsă cu alte IFI și instituții bilaterale europene, consolidând astfel rolul său catalizator în ceea ce privește susținerea obiectivelor de politică și a normelor UE, inclusiv în cadrul Clubului de investitori pe termen lung și al Clubului instituțiilor UE specializate în credite pe termen lung. În aprilie 2010, BEI a găzduit reuniunea semestrială a șefilor de bănci multilaterale de dezvoltare la Luxemburg, în cadrul căreia au fost discutate coordonarea reacției acestor instituții la schimbările climatice, precum și căile de îmbunătățire a coordonării și eficienței, mai ales ca răspuns la criza economică. Cooperarea cu AFD și KfW a fost consolidată și oficializată prin semnarea unui acord tripartit privind încrederea reciprocă în februarie 2010. În acest cadru, cele trei instituții urmăresc să sporească eficacitatea și eficiența lor colectivă, prin recunoașterea și utilizarea reciprocă a procedurilor și normelor aplicate de fiecare instituție privind proiectele cofinanțate. Până la sfârșitul anului 2010, au fost selectate proiecte pilot pentru vecinătatea sudică și regiunile ACP. Planul de acțiune comun (PAC) IFI pentru sprijinirea sistemelor bancare și a acordării de credite economiei reale în Europa Centrală și de Est, semnat de Grupul BEI, Grupul Banca Mondială și BERD ca răspuns la criza financiară globală în februarie 2009, a fost finalizat cu succes în 2010 și a furnizat băncilor și economiilor din regiune asistență de peste 33 de miliarde EUR. Nivelul fără precedent de cooperare a avut un rol esențial pentru garantarea faptului că băncile principale din vestul Europei și-au menținut angajamentul în regiune, într-o perioadă în care piețele internaționale au stagnat și finanțarea privată s-a epuizat. Un raport final emis la 11 martie 2011 a concluzionat că obiectivele PAC au fost atinse. În ansamblu, PAC a contribuit la evitarea unei crize bancare sistemice și a unei crize grave a creditelor și a permis începutul unei redresări a activității de creditare în multe țări. [1] SEC(20--)[…] [2] JO L280/1 din 27.10.2011.